Diari Oficial de la Generalitat Valenciana


Sumari del DOGV 4804, del 23-07-2004 (2004/7330)

Informació pública de la proposta de programa d'actuació integrada de la unitat d'execució residencial número 12 de les previstes en l'homologació modificativa i global de les normes subsidiàries de planejament municipal d'Almoradí.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4804

Data del DOGV
:   23-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7330


Organisme emissor
:   Ajuntament d'Almoradí

Tipus de document
:   Anunci

Informació pública de la proposta de programa d'actuació integrada de la unitat d'execució residencial número 12 de les previstes en l'homologació modificativa i global de les normes subsidiàries de planejament municipal d'Almoradí. [2004/S7330]
  
Havent-se presentat en este ajuntament, a l'empara de l'article 45.1 de la Llei Reguladora de l'Activitat Urbanística, proposta de programa d'actuació integrada de la unitat d'execució residencial número 12 de les previstes en l'homologació de les normes subsidiàries de planejament municipal vigents, per l'agrupació d'interés urbanístic de la unitat d'execució residencial UER12 de les normes subsidiàries d'Almoradí, amb la documentació complementària composta per memòria de programa d'actuació integrada, escriptura de constitució d'agrupació d'interés urbanístic, projecte d'urbanització i projecte de reparcel·lació, l'alcalde president de l'Ajuntament d'Almoradí, mitjançant Decret de data 2 de juny de 2004, ha resolt:
  
Primer. Sotmetre a informació pública la proposta de programa d'actuació integrada de la unitat d'execució residencial número 12 de les previstes en l'homologació modificativa i global de les normes subsidiàries de planejament municipal d'Almoradí, presentada per l'agrupació d'interés urbanístic de la unitat d'execució residencial UER 12 de les normes subsidiàries d'Almoradí, amb la documentació complementària, composta per programa, escriptura de constitució i estatuts de l'agrupació d'interés urbanístic, projecte d'urbanització i projecte de reparcel·lació, tot això d'acord amb el que establix per l'article 45.2 B) de la Llei 6/1994, de 15 de novembre, Reguladora de l'Activitat Urbanística, mitjançant publicació d'anuncis en el Diari Oficial de la Generalitat Valenciana, un diari d'informació general editat a la Comunitat Valenciana, i es remet avís amb el seu contingut al domicili fiscal de qui consten en el cadastre com a titulars de drets afectats per l'actuació proposta.
  
Segon. Els projectes, junt amb l'expedient que s'instruïx, podran ser objecte de pública consulta en l'Oficina Tècnica d'Urbanisme d'este ajuntament per un termini de 20 dies comptadors des de l'última publicació de l'edicte en el Diari Oficial de la Generalitat Valenciana, i es podran presentar al·legacions i alternatives tècniques que es consideren oportunes.
  
Tercer. Transcorregut este termini podran presentar-se en plica tancada proposicions juridicoeconòmiques en competència, durant cinc dies, amb la documentació continguda en l'article 32. C) i D) de la Llei Reguladora de l'Activitat Urbanística. Estes pliques seran obertes al dia següent hàbil a aquell en què finalitze el període de presentació d'estes, i queda en informació pública durant un termini addicional de 10 dies, durant el qual es podrà examinar i formular les al·legacions que s'estimen convenients.